संजय राऊत

भाजप हा सर्वांत मोठा पक्ष ठरला आहे. मात्र त्यांच्याकडून हा तिढा सुटत नाहीये. भाजपच्या दिल्लीच्या नेतृत्वाने ही जबाबदारी राज्यातल्या नेतृत्वावर टाकली होती. पण राज्यातलं नेतृत्व फेल गेलं आहे, असं संजय राऊत यांनी म्हटलं आहे. 

यावर भाजप प्रवक्त्यांनी बीबीसीला प्रतिक्रिया दिली. त्यांनी संजय राऊत यांचा दावा फेटाळला आहे. "भाजपच्या राज्यातल्या नेतृत्वाला यश आलं की अपयश आलं आहे हे येणारा काळच ठरवेल, या विषयावर याहून अधिक भाजपला काही बोलायचं नाही." अशी प्रतिक्रिया भाजप प्रवक्ते माधव भंडारी यांनी दिली. 

सरकारचं भवितव्य आमच्या हातात नाही. भाजप आमच्याविना सत्तास्थापनेत अपयशी ठरलं तर जनतेच्या हितेसाठी आम्ही जबाबदारी स्वीकारू असं सूचक वक्तव्य शिवसेना नेते संजय राऊत यांनी केलं. एबीपी माझाला दिलेल्या मुलाखतीमध्ये राऊत यांनी हे वक्तव्य केलं. 

जर शिवसेना नाराज असेल तर त्यांची नाराजी दूर केली जाईल असं भाजप नेते सुधीर मुनगंटीवार यांनी म्हटलं. मित्रपक्षांकडून वड्याचं तेल वांग्यावर काढलं जात आहे असं मुनगंटीवार म्हणाले. 

विधानसभा निवडणुकांचे निकाल 24 ऑक्टोबर रोजी जाहीर झाले मात्र अद्यापही सरकार स्थापन होऊ शकलेलं नाही. 

नेमकं काय ठरलं होतं? 

एबीपी माझाला दिलेल्या मुलाखतीमध्ये संजय राऊत यांनी म्हटलं की आधी जी बोलणी झाली ती भाजपनं आठवावीत. 

"वरळीतल्या ब्ल्यू सी हॉटेलात काय ठरलं होतं? युती ठरली. विधानसभेला 50-50 जागांवर लढू असं ठरलं होतं. सत्ता स्थापन करताना पदं आणि जबाबदाऱ्यांचं समान वाटप होईल. याचा अर्थ मुख्यमंत्रीपदासह बाकी जबाबदाऱ्याचं वाटपही होईल असा होतो. 

"आता ठरलं नव्हतं म्हणता, मग तुम्ही बनवा सरकार. आमच्याकडे जनादेश नाही. महाजनादेश भाजपला मिळाला आहे. सरकार बनवणं आमची जबाबदारी नाही," असं राऊत म्हणाले. 

संजय राऊत आणि उद्धव ठाकरे

निवडणूक एकत्र लढवली होती हे भाजप मान्य करायला तयार नाही. आम्ही युतीधर्माचं पालन करतोय. आमच्याकडून पाठिंब्याचं पत्र घ्यायला हवं. आमच्या 63 आमदारांची गरज आहे. तसं सांगायला हवं. सरकार बनवण्यासाठी आमदार किंवा संख्याबळ आवश्यक नसतं. बाकी व्यवस्था असतात', असं राऊत यांनी सांगितलं. 

शिवसेना काय करणार? 

शिवसेना नेमकी काय भूमिका घेणार यावर राऊत म्हणाले, 'ठरलेली गोष्ट नाकारल्याने शिवसेना पक्षप्रमुख उद्धव ठाकरे नाराज झाले. ठरलेली गोष्ट नाकारताय. ठरलं होतं ते बोलायला तयार नाहीत. सत्ता स्थापनेचा... \n\nवरील लेखासाठी मला एक चांगले शीर्षक द्या.
शिवसेना: सत्तास्थापनेचा तिढा सोडवण्यात भाजपचं राज्यातलं नेतृत्व फेल- संजय राऊत